stanford-oval/wikipedia huggingface dataset:
Suomen surkein kuski
Kuudes tuotantokausi > Kilpailijat

| Kuski | Apukuski | Paikkakunta | Sijoitus |
| --- | --- | --- | --- |
| Pia | Ninette | Vantaa | Suomen surkein kuski |
| Roosa | Emilia | Seinäjoki | 2. surkein |
| Raisa | Selma | Turku | 3. surkein |
| Aleksanteri | Wilma | Tampere | 5. pudonnut |
| Minna | Johanna | Kuopio | 4. pudonnut |
| Heikki | Johanna | Tampere | 3. pudonnut |
| Hanna | Eva | Parainen | 2. pudonnut |
| Patrik | Arttu | Helsinki | 1. pudonnut |
Finaalin ensimmäisen osion jälkeen kolmanneksi sijoittui Raisa.
Finaalijaksossa Minna palkittiin kauden kehittyneimpänä kuljettajana.
Kuudes tuotantokausi > Jaksot

| Jakso | Ensiesitys | Katsojaluvut1 | Tehtävät |
| --- | --- | --- | --- |
| 1 | 29. lokakuuta 2019 | 324 000  | Kaupunkisuunnistus Helsingissä, Auton pysäköiminen peruuttaen |
| 2 | 5. marraskuuta 2019 | 283 000  | Rata-ajo sokkona apukuskin ohjeistuksella, Hätäjarrutus mutkassa |
| 3 | 12. marraskuuta 2019 | 285 000  | Mökkitiellä peruuttaminen, Vauhtipujottelu |
| 4 | 19. marraskuuta 2019 | — | Taskuparkki, Hätäväistö |
| 5 | 26. marraskuuta 2019 | 283 000  | Peräkärryn peruuttaminen, Muuttuva näköeste |
| 6 | 3. joulukuuta 2019 | — | Näkemäeste, Peruuttaminen paineen alla |
| 7 | 10. joulukuuta 2019 | — | Pysäköinti ahtaassa tilassa, Nopeuskilpailu |
| 8 | 17. joulukuuta 2019 | 263 000  | Ristiperuutus,   Autosuunnistus |
| 9 | 7. tammikuuta 2020 | — | Peruutusrata, Vauhtipujottelu ja hätäjarrutus |
| 10 | 14. tammikuuta 2020 | — | Metsäajo vaihtelevilla tiemateriaaleilla, Inssiajo, Keinulauta |
1 Katsojamäärä televisiossa ensiesityspäivänä
Seitsemäs tuotantokausi

Ohjelman seitsemännen tuotantokauden osallistujahaku alkoi 23. joulukuuta 2019. Toukokuussa 2020 julkistettiin kuitenkin tieto, että ohjelman seuraavalla kaudella kilpailee ohjelmassa aiemmin nähtyjä kuskeja. Kilpailijoita on mukana kaikilta kuudelta aiemmalta tuotantokaudelta, muun muassa ensimmäisen kauden surkeimmaksi kuskiksi valittu Tiina.
Seitsemäs tuotantokausi > Kilpailijat

| Kuski | Apukuski | Paikkakunta | Alkuperäinen tuotantokausi | Sijoitus |
| --- | --- | --- | --- | --- |
| Sini | Mira | Varkaus | 5 | Suomen kaikkien aikojen surkein kuski |
| Tiina | Juha | Kotka | 1 | 2. surkein |
| Anna-Sofia | Mikko | Helsinki | 4 | 3. surkein |
| Roosa | Clarissa | Tampere / Helsinki | 6 | 7. pudonnut |
| Heidi | Lance / Sisi | Ylöjärvi | 3 | 6. pudonnut |
| Nona | Larisa | Helsinki | 1 | 5. pudonnut |
| Sani | Tom-Johan | Turku | 3 | 4. pudonnut |
| Marco | Sini | Helsinki / Porvoo | 5 | 3. pudonnut |
| Jere | Jyri | Jyväskylä / Helsinki | 4 | 2. pudonnut |
| Jenni | Satu | Helsinki | 2 | 1. pudonnut |
Finaalin ensimmäisen osion jälkeen kolmanneksi sijoittui Anna-Sofia.
Finaalijaksossa Nona palkittiin kauden kehittyneimpänä kuljettajana.
Seitsemäs tuotantokausi > Jaksot

| Jakso | Ensiesitys | Katsojaluvut1 | Tehtävät |
| --- | --- | --- | --- |
| 1 | 2. syyskuuta 2020 | 252 000  | Auton ajaminen lavalle Limusiinipujottelu |
| 2 | 9. syyskuuta 2020 | 262 000  | Hätäväistö Kapean radan peruutus |
| 3 | 23. syyskuuta 2020 | 276 000  | Häiritty ajaminen Reaktionopeus |
| 4 | 30. syyskuuta 2020 | – | Tuplamäkilähtö Kuolleen kulman tarkastaminen |
| 5 | 7. lokakuuta 2020 | 276 000  | Taskupysäköinti Vesitankki |
| 6 | 21. lokakuuta 2020 | – | Autolätkä Neulansilmäpujottelu |
| 7 | 28. lokakuuta 2020 | 277 000  | Mökkitie Auton 180° kääntö lavalla |
| 8 | 4. marraskuuta 2020 | – | Muuttuva rata Maastoajo |
| 9 | 11. marraskuuta 2020 | – | Kahdeksikkoperuutus KITT-käännös |
| 10 | 18. marraskuuta 2020 | – | Hätäväistö ja mutkaan jarrutus liukkaalla Ajaminen kapeiden palkkien päällä Inssiajo |
1 Katsojamäärä televisiossa ensiesityspäivänä
Kahdeksas tuotantokausi

Ohjelman kahdeksannen tuotantokauden esittäminen alkoi 21. maaliskuuta 2022. Kaudella on kymmenen kilpailijaa, joiden lisäksi erilaisissa tehtävissä heitä haastavat julkisuuden henkilöt.
Kahdeksas tuotantokausi > Kilpailijat

| Kuski | Apukuski | Paikkakunta | Sijoitus |
| --- | --- | --- | --- |
| Janita | Antti | Lappeenranta | Suomen surkein kuski |
| Natta | Helmi / Antti/ Aleksi | Helsinki | 2. surkein |
| Ella | Eerikka | Helsinki | 3. surkein |
| Ninni | Jesse | Kirkkonummi | 5. pudonnut |
| Ansku | Elina | Eurajoki / Kirkkonummi | 4. pudonnut |
| Katja | Jussi | Helsinki | 3. pudonnut |
| Isabel | Joonas | Vantaa | 2. pudonnut |
| Sami | Jarno | Laihia / Vaasa | 1. pudonnut |
| Sonja | Laura | Tampere / Espoo | keskeyttivät kisan omalla päätöksellään |
| Annenina | Saana | Helsinki / Espoo | lopettivat kisassa sairaustapauksen vuoksi |
Finaalijaksossa Ansku palkittiin kauden kehittyneimpänä kuljettajana.
Kahdeksas tuotantokausi > Jaksot

| Jakso | Ensiesitys | Katsojaluvut1 | Vieras | Tehtävät |
| --- | --- | --- | --- | --- |
| 1 | 21. maaliskuuta 2022 | 302 000 | — | Lähtötasotesti: Kaupunkisuunnistus Helsingissä |
| 2 | 28. maaliskuuta 2022 | alle 278 000 | Jouni Hynynen | Kahdeksikkoperuutus Neulansilmäpujottelu |
| 3 | 4. huhtikuuta 2022 | alle 284 000 | — | Vauhtipujottelu ja hätäjarrutus kaarteessa Hätäväistö |
| 4 | 11. huhtikuuta 2022 | alle 271 000 | Pippa Laukka | Kapean radan peruutus Muuttuva näkemäeste |
| 5 | 18. huhtikuuta 2022 | 274 000 | — | Asuntovaunun siirtäminen Vesitankki |
| 6 | 25. huhtikuuta 2022 | alle 263 000 | — | Ohittaminen Kuolleen kulman tarkastaminen |
| 7 | 2. toukokuuta 2022 | alle 258 000 | Krisse Salminen | Taskuparkki kaksintaisteluna Peltoratakisa |
| 8 | 9. toukokuuta 2022 | alle 262 000 | Pekka Pouta | Häiritty ajaminen KITT-käännös |
| 9 | 23. toukokuuta 2022 | alle 217 000 | — | Ristiperuutus Offroad-rata |
| 10 | 30. toukokuuta 2022 | alle 220 000 | Ile Uusivuori Kalle Palander Anne Kukkohovi | Ajaminen palkkien päällä, keinulauta ja liikennemerkkien tunnistaminen Inssiajo |
1 Katsojamäärä televisiossa ensiesityspäivänä
Yhdeksäs tuotantokausi

MTV tiedotti marraskuussa 2022 ohjelman yhdeksännen tuotantokauden alkavan loppukeväästä 2023, mutta yhdeksännen kauden esittäminen alkoi lopulta vasta huhtikuussa 2024.
Yhdeksäs tuotantokausi > Kilpailijat

| Kuski | Apukuski | Paikkakunta | Sijoitus |
| --- | --- | --- | --- |
| Aija | Veera | Kouvola | Suomen surkein kuski |
| Nita | Jenna | Vantaa | 2. surkein |
| Essi | Simo | Helsinki | 3. surkein |
| Sari | Pasi | Orimattila | 5. pudonnut |
| Merja | Anja | Vantaa | 4. pudonnut |
| Sonia | Saia | Espoo | 3. pudonnut |
| Paolo | Ville | Seinäjoki | 2. pudonnut |
| Kaisa | Hannu | Espoo | 1. pudonnut |
Yhdeksäs tuotantokausi > Jaksot

| Jakso | Ensiesitys | Vieras | Tehtävät |
| --- | --- | --- | --- |
| 1 | 28. huhtikuuta 2024 | — | Lähtötasotesti: pujottelu, hätäjarrutus, keinulauta ja peruuttaminen parkkiin |
| 2 | 5. toukokuuta 2024 | Kari Kanala | Vauhtipujottelu peruuttaen kaksintaisteluna Kuolleen kulman tarkistaminen |
| 3 | 12. toukokuuta 2024 | — | Kahdeksikkoperuutus Hätäväistö |
| 4 | 19. toukokuuta 2024 | Pia Penttala | Vesitankki Neulansilmäpujottelu |
| 5 | 26. toukokuuta 2024 | — | Asuntoauton peruutus Hätäväistö |
| 6 | 2. kesäkuuta 2024 | Sampo Marjomaa | Kapean radan peruutus Muuttuva näkemäeste |
| 7 | 16. kesäkuuta 2024 | — | Mäkilähtö Toisen auton ohittaminen |
| 8 | 23. kesäkuuta 2024 | Marcus Grönholm | Peräkärryn peruutus Peltorallikisa |
| 9 | 30. kesäkuuta 2024 | — | KITT-käännös Offroad-rata |
| 10 | 7. heinäkuuta 2024 | Fathi Ahmed Rosa Meriläinen Jenni Poikelus | Tarkkuusajo rautapalkeilla Taskuparkki-kaksintaistelu Inssiajo Helsingissä |
Juontaja ja tuomarit > Juontaja

Juuso Mäkilähde (2012–2017)
Eero Ettala (2018–2025)
Gogi Mavromichalis (2026–)
Juontaja ja tuomarit > Tuomarit

Ensimmäisellä  tuotantokaudella kilpailun tuomareina toimivat rata-autoilija Emma Kimiläinen, vanhempi konstaapeli Sari Nuolikoski sekä ajo-opettaja, entinen poliisi Jussi Pohjonen. Toisella kaudella Nuolikoski ja Pohjonen jatkoivat tuomareina ja Kimiläisen korvasi rallin päävalmentajana, kartanlukijana sekä ajokouluttajana toiminut Tuomo Nikkola. Kimiläinen vieraili tuomarina toisen kauden kahdeksannessa jaksossa sekä kolmannen kauden seitsemännessä jaksossa. Kahdeksannella kaudella Kimiläinen palasi ohjelman tuomariksi Jussi Pohjosen jäätyä pois.
Emma Kimiläinen (2012, 2022–2025)
Sari Nuolikoski (2012–2025)
Jussi Pohjonen (2012–2020)
Tuomo Nikkola (2014–2025)
Aiheesta muualla

Suomen surkein kuski MTV Katsomossa
Sarjan 1. tuotantokauden tunnus
Sarjan 2. tuotantokauden tunnus
Sarjan 3. tuotantokauden tunnus
Sarjan 4. tuotantokauden tunnus
Rothschild

| Rothschild |
| --- | --- |
 Rothschildien sukuvaakuna vuodelta 1822. Nyrkissä olevat viisi nuolta edustavat Mayer Amschel Rothschildin viiden pojan perustamia dynastioita. Suvun latinankielinen tunnuslause Concordia, Integritas, Industria tarkoittaa ’Harmonia, Rehellisyys, Ahkeruus’.
Alkukoti:  Frankfurt am Main
Aktiivisena:  1700-luvun lopulta alkaen
Ala:  pankkitoiminta
Perustaja:  Mayer Amschel Rothschild
Jäseniä:  Amschel Mayer Rothschild Salomon Mayer Rothschild Nathan Mayer Rothschild Carl Mayer Rothschild James Mayer Rothschild
Rothschild on kansainvälinen, saksanjuutalaista alkuperää oleva pankkiiri- ja liikemiessuku. Suvun perusti Mayer Amschel Rothschild (1744–1812), joka aloitti pankkitoimintansa Frankfurt am Mainissa 1700-luvun lopulla ja lähetti viisi poikaansa perustamaan pankkeja eri puolille Eurooppaa. Rothschildit keräsivät 1800-luvulla valtavan omaisuuden rahoittaessaan Euroopan hallituksia, kaivoksia ja rautateitä. Vaikka Rothschildien vaikutusvalta ja omaisuus ovatkin 1800-luvusta nykypäivään huomattavasti vähentyneet, heillä on yhä runsaasti varallisuutta sekä liiketoimintaa muun muassa pankki-, kaivos- ja viinialalla.
Historia > Suvun ensivaiheet

Rothschildin pankkiirisuvun perustaja Mayer Amschel Rothschild syntyi vuonna 1744 suvun ahtaasti asuttuun taloon Frankfurtin ylikansoitetussa juutalaiskorttelissa perheensä neljäntenä lapsena viidestä. Hänen isänsä Amschel Moses työskenteli rahanvaihtajana ja silkkivaatekauppiaana. Mayerin isä kuoli vuonna 1755 ja äiti yhdeksän kuukautta myöhemmin, joten Mayerin täytyi ryhtyä hankkimaan oma elantonsa jo nuorena. Nuoruudessaan Mayer teki töitä kauppiaana sekä keräsi ja myi harvinaisia kolikoita postimyynnillä. Sen myötä hän oppi tekemään kauppaa ja ylläpitämään suhteita ylhäisten ja ruhtinaiden kanssa.
Mayer oli luultavasti sukunsa ensimmäinen, joka käytti yksinomaan nimeä Rothschild ('punakilpi'). Nimi on peräisin 1560-luvulla rakennetun suvun entisen talon nimestä. Mayerin sukupolveen asti suku oli käyttänyt myös nimeä Bauer. Nimi lausutaan saksaksi [ˈʁoːtʃɪlt], kuten ”rot Schild” mutta paino ensimmäisellä tavulla. Englanninkielisissä maissa Rothschild lausutaan yleensä [ˈɹɒθs.tʃaɪld], siis kuten ”Roth’s child” mutta paino ensimmäisellä tavulla.
Mayer Rothschild meni naimisiin vuonna 1770: avioliitosta syntyi viisi poikaa ja viisi tytärtä. Vartuttuaan lapset auttoivat Rothschildiä liiketoimissa: tytöt hoitivat paperityön ja pojat siirtelivät tavaroita. Rothschild pyrki myöhemmin pitämään suvun omaisuuden suvun hallussa ja määräsi siksi testamentissaan suvun ulkopuolelle naineet naiset perinnöttömiksi. Tämän seurauksena suvussa alettiin harjoittaa paljon serkusten välisiä avioliittoja. Vuoteen 1905 mennessä suvun 58 avioliitosta tasan puolet oli ollut serkusten välisiä. Rothschildien dynastian yhtenäisyys ja menestys perustui suurelta osin juuri Mayer Rothschildin patriarkaalisuuteen ja vaatimukseen siitä, että Rothschildien on aina naitava vain juutalaisia.
Mayer Rothschild sai suojelijakseen Hessen-Kasselin kruununprinssi Vilhelmin, joka teki hänestä vuonna 1769 hovifaktorinsa. Vilhelmistä tuli myöhemmin Hessenin maakreivi ja vaaliruhtinas, ja hän antoi vähitellen raha-asiansa Rothschildin hoidettaviksi. Vuoteen 1796 mennessä Rothschildin omaisuus oli kasvanut nopeasti suureksi, kun hän oli ryhtynyt antamaan asiakkailleen luottoa, ja hänestä oli tullut yksi Frankfurtin rikkaimmista juutalaisista. Hän liittyi lainakonsortioihin ja hänestä tuli hovien rahoittaja; merkityksensä kasvun myötä hän sai myös käydä geton ulkopuolella maksullista lupaa vastaan.
Ranskan vallankumouksen aikana Rothschild hankki tarvikkeita Itävallan armeijalle brittiläisillä kolikoilla ja toi maahan englantilaisia tekstiilejä.
Historia > 1800-luku > Pankkitoiminnan laajentaminen kansainväliseksi

1800-luvun vaihteessa Mayer Rothschild laajensi pankkitoimintaansa ympäri Eurooppaa ja lähetti viisi poikaansa perustamaan pankit Frankfurtin lisäksi Napoliin, Wieniin, Pariisiin ja Lontooseen. Mayerin pojista Amschel johti Frankfurtin toimintoja, Carl (Kalman) lähti Napoliin, Salomon Wieniin, James (Jakob) Pariisiin ja myöhemmin menestynein kaikista, Nathan, Lontooseen. Nathan oli aloittanut Manchesterissa vuonna 1806 ja siirtynyt lopulta Lontooseen, minne hän perusti N M Rothschild & Sons -yhtiön. Hän rikastui lainaamalla rahaa sotaa käyville hallituksille sillä periaatteella, että sodan voittajalle lankesivat maksettavaksi häviäjän velat.
Historia > 1800-luku > Pankkitoiminnan laajentaminen kansainväliseksi > Mayer Amschel Rothschildin viisi poikaa

Amschel Mayer Rothschild (1773–1855)
Salomon Mayer Rothschild (1774–1855)
Nathan Mayer Rothschild (1777–1836)
Carl (ent. Kalman) Mayer Rothschild (1788–1855)
James (ent. Jakob) Mayer Rothschild (1792–1868)
Historia > 1800-luku > 1800-luvun pankkitoiminnan kehityksen tausta

Rothschildien pankkitoiminta kehittyi aikana, jolloin Euroopassa käytiin paljon sotia, joihin hallitukset tarvitsivat rahaa. Tavanomainen keino kerätä varat sotimiseen oli verotus, valtion omaisuuden myynti, tai inflaatio, sillä rahoitusmarkkinat olivat vielä kehittymättömiä ja lainat olivat kalliita. Nathanin ja muiden Rothschildien kehittämä pankkitoiminta salli brittiläisten kapitalistien sijoittaa suuria summia ostamalla kansainvälisesti vaihdettavia, kiinteäkorkoisia haltijavelkakirjoja. Tämä oli samalla Rothschildien menestyksen perusta, vaikka heidän pankkitoimintaansa kuului paljon muutakin.
Koska valtioiden maksukyky oli Rothschildeille tärkeä, he huolehtivat siitä, että he olivat vallan keskiössä ja tiesivät mitä tapahtuu. He kehittivät nopean ja laajan tiedonantajaverkoston, joka piti heidät muiden edellä talouden ja politiikan tapahtumista. Rothschildit solmivat läheisiä ja vaikutusvaltaisia suhteita Britannian ja Ranskan poliittiseen johtoon sekä Englannin kuningashuoneeseen.
Historia > 1800-luku > Myöhempi 1800-luku

Vuonna 1828 Rothschildien omaisuus oli jo yli neljä miljoonaa puntaa ja he hallitsivat kansainvälistä rahoitusmaailmaa. Muutama Rothschildien sukuhaara Itävallassa ja Britanniassa sai 1800-luvulla aatelisarvon. Vuoden 1830 jälkeen James Rothschildistä tuli suvun näkyvin pankkiiri, kun suvun Pariisin-pankki nousi Ranskan talouselämän huipulle.
Rothschildien kolmas sukupolvi rakennutti 1800-luvun puolivälissä suuria palatseja, osti maata, keräsi suuria määriä taidetta ja sponsoroi ajan suurimpia taiteilijoita.
Rothschildit olivat 1830- ja 1840-luvuilla Euroopan rautateiden rakentamisen päärahoittajia. 1860-lukuun mennessä James de Rothschild oli rakennuttanut suuren osan Euroopan rautatieverkostosta Belgiasta ja Ranskasta Espanjaan, Saksaan ja Itävaltaan. Rothschildit ryhtyivät hankkimaan kaivostoimintaa 1830-luvulta alkaen Espanjan elohopeakaivoksista alkaen, ja he rahoittivat etenkin 1880- ja 1890-luvuilla lukuisia kulta-, kupari- timantti-, rubiinikaivoksia ja öljylähteitä eri puolilla maailmaa, kuten Afrikassa, Intiassa ja Kaukasuksella. Vuonna 1875 Lionel de Rothschild keräsi Britannialle rahat Suezin kanavaan sijoitettavaksi.
Rothschildien vaikutusvalta alkoi vähentyä 1800-luvun puolivälin jälkeen, kun muut pankkiirisuvut onnistuivat lisäämään vaikutusvaltaansa ja kilpailemaan Rothschildien kanssa suurista lainoista, usein jäljitellen Rothschildien perhekeskeistä liiketoimintatapaa. Rothschildit menettivät rahaa myös sijoituksissaan Yhdysvaltain sisällissodassa, mikä sai heidät pysymään ulkona Yhdysvaltain markkinoilta pitkäksi ajaksi. Rothschildien Napolin-pankki lakkautettiin vuonna 1861 ja Frankfurtin-pankki 1901.
Historia > 1800-luku > Myöhempi 1800-luku > Juutalainen hyväntekeväisyys ja sionismi

Rothschildit eivät suostuneet koskaan lainaamaan rahaa Venäjän hallitukselle sen juutalaisvastaisen politiikan johdosta. Vaikka aluksi uskonnollisten Rothschildien uskonnollisuus vähenikin 1800-luvun myötä, he säilyivät lojaaleina juutalaisina ja tukivat huomattavasti juutalaista hyväntekeväisyyttä sekä juutalaisten vapautumista 1800-luvun Euroopassa. Pariisilainen paroni Edmond de Rothschild tuki rahallisesti 1800-luvun lopulla Palestiinan juutalaisasutusta, ja englantilainen Walter Rothschild johti myöhemmin Britannian sionistista liikettä. Israelin perustamisen kannalta keskeinen Balfourin julistus oli osoitettu Walter Rotschildille. Toisaalta suvun Englannin-haaran päämies Anthony de Rothschild vastusti 1930-luvulla sionistien pyrkimystä sijoittaa juutalaiset juuri Palestiinaan.
Historia > 1800-luku > Myöhempi 1800-luku > Arvostelu

Rothschildeihin kohdistettu arvostelu kiihtyi 1800-luvun loppua kohti, ja heistä kirjoitettiin paljon panettelevaa kirjallisuutta. Vastustajat näkivät Rothschildien kontrolloivan koko Eurooppaa ja masinoivan sotia hyötyäkseen niistä. Aluksi arvostelu oli tullut sosialisteilta, kunnes sen painopiste siirtyi enemmän antisemitismiin, etenkin Saksassa. Saksan kansallissosialistit hyökkäilivät Rothschildejä vastaan ahkerasti 1920-luvulta alkaen senkin jälkeen kun suvun Frankfurtin-liiketoiminta oli jo päättynyt eikä muillakaan Rothschildien pankeilla enää ollut paljon merkitystä Saksan taloudessa. Toisen maailmansodan jälkeenkin perinteinen epäluulo Rothschildeja kohtaan on silloin tällöin nostanut päätään mediassa aina Britanniaa myöten. Monenlaiset Rothschild-salaliittoteoriat kukoistavat Internetissä.
Historia > 1900-luku

Pankkimaailman uudistuttua etenkin osuuspankkien nousun myötä Rothschildien asema oli heikentynyt 1900-luvun alkuun mennessä. Entisestä tunnollisesta pankkiirisuvusta oli tullut nautiskelijoita ja tuhlareita. Jotkin suvun miehistä kuitenkin yhä menestyivät: esimerkiksi Edmond teki omaisuuden lomahotelleilla ja muilla uudenaikaiseen elämäntyyliin kuuluvilla mukavuuksilla, ja Henri (1872–1947) menestyi tehtailijana ja lääkärinä.
Itävallan Rothschildit menettivät omaisuutensa Saksan kansallissosialisteille ja joutuivat pakenemaan Yhdysvaltoihin. Aiemmin yhtenäisen Rothschildin suvun satojen jälkeläisten liiketoiminta oli toisen maailmansodan jälkeen hajautunut eri aloille ja useisiin eri yhtiöihin.
Nykyaika > Suvun nykyisiä jäseniä

Rothschildin suvun näkyvimpiä jäseniä ovat nykyisin muun muassa sijoittaja-pankkiiri Evelyn de Rothschild, pankkiiri Jacob Rothschild, Nat Rothschild (Nathaniel Philip Rothschild), ympäristöaktiivi ja seikkailija David Mayer de Rothschild, sijoittaja Lynn Forester de Rothschild, kirjailija Nadine de Rothschild, rahoittaja, muusikko ja hyväntekijä Leopold David de Rothschild, taloushistorioitsija ja kunniaprofessori Emma Georgina Rothschild, lehti- ja viiniomistaja Édouard Etienne Alphonse de Rothschild, pankkiiri Baron David René James de Rothschild ja sopraano Charlotte Henriette de Rothschild.
Nykyaika > Liiketoiminta

Rothschildin suvun toimintaan on 1900- ja 2000-luvuilla kuulunut pankkitoiminnan lisäksi muun muassa kaivos- ja öljyteollisuuden harjoittamista sekä viinintuotantoa. Rothschildien pankkeja ovat N M Rothschild Group Lontoossa, Rothschild & Cie Banque Pariisissa ja Edmond de Rothschild Group Genevessä. Kansainvälinen rahoitusalan konsulttiyhtiö Rothschild toimii itsenäisesti suvun hallinnassa. Pohjoismaissa toimii Rothschild Nordic. Rothschildin viinejä ovat Château Mouton Rothschild ja Château Lafite.
Nykyaika > Lahjoitukset

Rothschildit ovat lahjoittaneet 50 000 taide-esinettä julkisille instituutioille.
Nykyaika > Suvun omaisuuden arvo

Rothschildin suvun omaisuuden arvoa on vaikea arvioida, sillä se on jaettu suvun jäsenien ja ulkopuolisten osakkeenomistajien kesken. Koko suvun omaisuuden yhteisarvoksi on arvioitu 300–400 miljardia Yhdysvaltain dollaria. Rikkaimpia Rothschildeja ovat nykyisin brittiläinen sijoituspankkiiri Jacob Rothschild, jonka omaisuudeksi on arvioitu viisi miljardia dollaria, sekä sijoittaja Sir Evelyn de Rothschild, jonka omaisuudeksi on arvioitu 20 miljardia dollaria.
Muuta > Suomen lainoitus

Saksalainen Carl von Rothschild oli ”Suomen talouden tukijalka” kahdesti 1860-luvulla. Ensin hän lainasi Suomelle varoja markan arvon sitomiseksi jalometalleihin. Vuonna 1867 Suomen Pankki lähetti johtajansa Otto Reinhold Frenckellin lainaamaan Euroopasta rahaa Suomen katovuosien takia. Tarkoitus oli saada ostetuksi viljaa nälkää näkevälle kansalle. Lontoosta, Amsterdamista ja Bordeaux’sta lainaa ei herunut, koska takaisinmaksukykyyn ei luotettu. Frankfurtissa Frenckell sai Rothschildin suostumaan miljoonaluokan lainaan, jonka tämä antoi henkilökohtaisista varoistaan. Carl von Rothschild oli henkilökohtaisesti mukana kaikissa Suomen ulkomaisissa lainoissa aina kuolemaansa vuonna 1886 asti.
Frenckell työskenteli 1860–1867 Suomen Hypoteekkiyhdistyksen johtajana, ja oli ottanut joulukuussa 1864, ennen Suomen valtionlainaa, Hypoteekkiyhdistyksen ensimmäisen ulkomaisen lainan M. A. V. Rothschild & Söhnen pankkiiriliikkeestä, joka sijaitsi Frankfurt am Mainissa, kooltaan kolme miljoonaa Preussin taalaria.
Muuta > Rothschildien mukaan nimetyt asiat

Joidenkin Rothschildien eläin- ja kasvitieteellinen harrastus on jättänyt jälkensä eliönimistöön. Rothschild esiintyy tieteellisenä nimenä 153 hyönteislajilla, 58 linnulla, 18 nisäkkäällä, kolmella kalalla, kolmella hämähäkillä, kahdella matelijalla ja 14 kasvilla. Näistä lajeista tunnetuimpia on rothschildinkirahvi (Giraffa camelopardalis rothschildi). Israelissa on Rothschildien mukaan nimettyjä kaupunkeja ja katuja, ja Etelämantereella on Rothschildin saari.
Rothschildin pronssiveistokset ovat kaksi Michelangelon veistämiksi arveltua veistosta. Ne ovat saaneet nimensä entisen omistajansa, Alodphe de Rothschildin mukaan.
Suvun tunnettuja jäseniä aakkosjärjestyksessä

Amschel Mayer Rothschild (1773–1855), saksalainen pankkiiri
Amschel Moses Rothschild (n. 1710–1755), saksalainen rahanlainaaja ja silkkikangaskauppias
Béatrice de Rothschild (1864–1934), ranskalainen paronitar ja taiteen keräilijä
Carl Mayer Rothschild (1788–1855), saksalais-italialainen pankkiiri
David Mayer de Rothschild (s. 1978), brittiläinen ympäristönsuojelija, ekologi ja seikkailija
Evelyn de Rothschild (1931–2022), brittiläinen miljardööri ja filantrooppi
Guy de Rothschild (1909–2007), ranskalainen pankkiiri ja filantrooppi
Jacob Rothschild (1936-2024), brittiläinen liikemies ja filantrooppi
James Mayer Rothschild (1792–1868), saksalais-ranskalainen pankkiiri
Mayer Amschel Rothschild (1744–1812), saksalainen pankkiiri
Nathan Mayer Rothschild (1777–1836), saksalais-englantilainen pankkiiri
Nathaniel Philip Rothschild (s. 1971), brittiläinen sijoittaja
Salomon Mayer Rothschild (1774–1855), saksalais-itävaltalainen pankkiiri
Walter Rothschild (1868–1934), englantilainen pankkiiri, eläintieteilijä ja sionistijohtaja
Aiheesta muualla

Kuvia tai muita tiedostoja aiheesta Rothschild Wikimedia Commonsissa
The Rothschild Archive rothschildarchive.org.
Lumme, Otto: Raharuhtinaat Rothschild, Helsingin Sanomat Viikkoliite, 6.3.1932, nro 10, s. 3, Kansalliskirjaston digitaaliset aineistot.
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Tšekki 
Taiteenala:  FID 
Henkilöt:  Deutsche Biographie  DDB 
Mayer Amschel Rothschild (1744–1812).
Rothschildien talo Frankfurt am Mainin juutalaisghetossa.
Rothschildien sukupuu 1800-luvun lopulle asti.
Yksi Wienissä sijaitsevista pienemmistä kaupunkiasunnoista. Monet Rothschild-palatseista tuhottiin toisen maailmansodan aikana.
Frankfurtissa sijaitseva Rothschildin palatsi Villa Günthersburg vuonna 1855.